Навылётнае раненне правага лёгкага атрымаў у адным з баёў разведчык Зіновій Бельмач. I з гэтага часу для яго пачаўся адлік новых выпрабаванняў. Лячыўся ў Прыбалтыцы, затым у глыбокім тыле — у горадзе Іжэўску. Выздаравеў, камандзіравалі на ваенны завод. А пасля полк, дзе ён служыў, рушыў на вайну з Японіяй. Трапіў жа на… уборку хлеба ў Казахстан. Пасля былі яшчэ 4 гады армейскай службы на тэрыторыі Румыніі. I толькі ў красавіку 1949 года вярнуўся салдат дадому.